ఈనాడు
1974 ఆగష్టు 10న రామోజీరావు విశాఖపట్నం శివార్లలోని, సీతమ్మధార పక్కన నక్కవానిపాలెం అనే ఊరిలో ఈనాడును ప్రారంభించాడు. అదే సంవత్సరం ఆగష్టు 28 తేదీన ఈ పత్రిక రిజిస్టర్ చేయబడింది. చాలా సాధారణంగా, ఏ ఆర్భాటాలు లేకుండా 5000 ప్రతులతో ఈనాడు ప్రస్థానం మొదలైంది. ప్రారంభంలోనే ఈనాడుకు కొన్ని ప్రత్యేకతలుండేవి.
ఇలస్ట్రేటెడ్ వీక్లీ ఆఫ్ ఇండియా
ది ఇలస్ట్రేటెడ్ వీక్లీ ఆఫ్ ఇండియా భారతదేశం నుండి ఇంగ్లీషు భాషలో వెలువడిన ప్రఖ్యాత వారపత్రిక. ఈ పత్రిక 1880లో టైమ్స్ ఆఫ్ ఇండియాకు అనుబంధ వారపత్రికగా ప్రారంభమైంది. తరువాత 1923లో ది ఇలస్ట్రేటెడ్ వీక్లీ ఆఫ్ ఇండియాగా పేరు మార్చబడింది. ఈ పత్రిక 1993లో మూతపడింది. పాఠకలోకంలో వీక్లీగా పేరుగాంచిన ఈ పత్రిక ఒక శతాబ్దానికి పైగా భారతదేశపు ముఖ్యమైన ఇంగ్లీషు పత్రికగా పరిగణించబడింది.
ఈ పత్రికను టైమ్స్ ఆఫ్ ఇండియా గ్రూపు సంస్థ బెన్నెట్ కోలమెన్ & కంపెనీ లిమిటెడ్ బొంబాయి నుండి ప్రచురించింది.